HU
2022.9.28.
2.
Az Európai Unió Hivatalos Lapja
C 370/9
Terméktípusok A termékleírás I. fejezete III. szakaszának szövege módosult annak jelzése érdekében, hogy a jelenlegi termékleírásban szereplő ellenőrzött eredetmegjelölések már nem kizárólag a csendes fehérborok számára vannak fenntartva.
A csendes fehér- és vörösborok számára fenntartott „Alsace grand cru” ellenőrzött eredetmegjelölések („Alsace grand cru Hengst” és „Alsace grand cru Kirchberg de Barr”) név szerint szerepelnek.
Az egységes dokumentum e részek közül többen, különösen a 4. pontban módosult, mivel a csendes vörösborok elismerésre kerültek az „Alsace grand cru Kirchberg de Barr” eredetmegjelölés vonatkozásában.
3.
Földrajzi terület A termékleírás I. fejezete IV.
szakaszának 1. pontja kiegészül egy bekezdéssel annak érdekében, hogy szerepeljenek benne egyfelől azok a dátumok, amelyeken az INAO illetékes nemzeti bizottsága a földrajzi terület jóváhagyásáról döntött, másfelől a termékleírásban közölt terület kiterjedésének meghatározásához használt hivatkozási alapra, a 2021.
évi hivatalos földrajzi kódexre vonatkozó utalás.
Ezek szerepeltetése révén jogi szempontból biztosítható a földrajzi terület körülhatárolása.
A 2021. évi hivatalos földrajzi kódexre való hivatkozás bevezetése következtében frissíteni kellett a településnevek jegyzékét.
Ezért a termékleírásból kimaradt Kientzheim és Sigolsheim település említése, mivel a területük már Kaysersberg Vignoble településhez tartozik.
Ezek a szövegezésbeli módosítások nem módosítják a földrajzi terület kiterjedését.
Az 1. pont a következő mondatokkal egészül ki: „A földrajzi területet ábrázoló térképészeti dokumentumok megtekinthetők az INAO honlapján.
A csak részben lefedett település esetében az önkormányzatnál letétbe van helyezve egy, a földrajzi terület határait megjelölő térképészeti dokumentum.”
E módosítások következtében módosul az egységes dokumentum 6. pontja.
4.
Parcellákra osztott körülhatárolt terület A termékleírás I. fejezete IV.
szakaszának 2. pontjában: –
az első bekezdés egy kihagyás pótlása érdekében kiegészül a „2006.
szeptember 6-i és 7-i” szövegrésszel, amely a parcellákra osztott terület illetékes nemzeti bizottság általi jóváhagyásának időpontját jelöli,
–
a második bekezdés szövege módosult a IV.
szakasz 1. pontjában említett településnév-változások figyelembevétele érdekében,
–
frissült a táblázat „Települések” elnevezésű oszlopa, hogy összhangban legyen a IV.
szakasz 1. pontjában említett településnevekkel.
Ezek a módosítások nem érintik az egységes dokumentumot.
5.
A földrajzi terület közvetlen szomszédságában lévő terület A termékleírás I. fejezete IV.
szakaszának 3. pontjában a termékleírásban szereplő terület kiterjedésének meghatározásához használt hivatkozási alap, a 2021. évi hivatalos földrajzi kódex megjelölése érdekében módosult az egyik bekezdés.
E hivatkozási alap szerepeltetése révén jogi szempontból biztosítható a földrajzi terület körülhatárolása.
A 2021. évi hivatalos földrajzi kódexre való hivatkozás bevezetése következtében frissíteni kellett a településnevek jegyzékét.
Ezért a termékleírásból kimaradt Kaysersberg település neve amelynek helyébe Kaysersberg Vignoble település neve került, azzal a kitétellel, hogy ez a település csak részben, kizárólag Kaysersberg volt önálló település területe tekintetében tartozik a földrajzi területhez.
Ezek a szövegezésbeli módosítások nem módosítják a földrajzi terület közvetlen szomszédságában lévő terület kiterjedését.
E módosítások következtében módosul az egységes dokumentum 9. pontja.